Kerta linnun kiini sain!
Kerta linnun kiini sain,
 Pikku varpus-poian vain –
 Kesynä se keikkueli,
 Päivät pitkät sirkutteli,
 Ollen aina rattonain;
 Vaan kun siivet kasvoi sille,
 Lensi tietymättömille!

 Kerta linnun kiini sain,
 Tytti-lapsukaisen vain –
 Polvillain se kiikkueli,
 Kaulahankin kapsahteli
 Tuo mun pikku armahain;
 Vaan kun mieltä kasvoi sille,
 Eipäs tullut suukkosille!

 Kerta linnun kiini sain,
 Runottaren pienen vain –
 Monet laulut mulle toi se,
 Ilon elohoni loi se,
 Käytti maissa unelmain;
 Vaan kun varttui suuremmaksi,
 Lensi pois, ehk’ – ainiaksi!

Juhani H. [P. J. Hannikainen]

P. J. Hannikainen
Runot